paragraph_text: Mala hidroelektrana Finvest je mala hidroelektrana smještena na rijeci Čabranki, u Gorskom kotaru, uz samu granicu sa Slovenijom. Kompleks koji je izgradila čabranska tvrtka Finvest, obuhvaća malu hidroelektranu Finvest I (nazivne snage 1,26 MW) i mikro hidroelektranu Finvest II (nazivne snage 0,03 MW). Obje elektrane priključene su na sustav Hrvatske elektroprivrede te dio dobivene snage šalju u njihovu mrežu za opskrbu električnom energijom.